প্রত্যক্ষদর্শী সূত্র জানায়, ঘটনার সময় নবাব রোডের মোড়ে গাড়িতে বসা ছিলেন নয়ন। স্বেচ্ছাসেবক লীগের মনাফ গ্রুপের কয়েকজন নেতা-কর্মী এসে তাকে জোর পূর্বক অন্যত্র নিয়ে যেতে চায়। কিন্তু তিনি রাজি না হওয়ায় দুর্বৃত্তরা তার উরুতে ছুরিকাঘাত করে রাস্তায় ফেলে রাখে। দুর্বৃত্তরা ঘটনাস্থল ত্যাগ করার পরপরই আশপাশের লোকজন এগিয়ে এসে তাকে উদ্ধার করে ওসমানী মেডিকেল কলেজ হাসপাতালের জরুরি বিভাগে নিয়ে গেলে দায়িত্বরত চিকিৎসক মৃত ঘোষণা করেন।